[{"text_idx": "#000001", "text": "uusMidnight Sun Happy SheepAksessuaaridMu\u0308tsidSallidSokidPeapaeladKindadKingikomplektidNaisedKardiganidKampsunidPu\u0308ksidKleididVestid ja TopidMehedKoduPleedidBeebitekidHOOLDUSALE"}, {"text_idx": "#000002", "text": "Kudum, mis on valmistatud 100% villasest kiust, elab oma elu ning hingab omas ru\u0308tmis. Tead ju ku\u0308ll, et na\u0308iteks ta\u0308isnahast toode vo\u0303tab kergesti ko\u0303ik kraapsud ja kriipsud omale ku\u0308lge ja ajapikku loobki see talle isea\u0308raliku olemuse. Sama on ka kudumiga. Lo\u0303ng millest sinu kampsun on kootud, alustab sinu seljas oma uut elu. Ta vo\u0303ib na\u0308pistada, talle vo\u0303ivad topid tekkida ja ta vo\u0303ib oma kuju veidi muuta. See ko\u0303ik on normaalne, kuna tegemist on NATURAALSE villase kiuga."}, {"text_idx": "#000003", "text": "Woolish kasutab 100% meriinovilla. Meriinovillal on va\u0308ga keeruline fu\u0308u\u0308siline struktuur, mis on miljonite aastate jooksul va\u0308lja kujunenud, et kaitsta lambaid karmi ilmastiku eest. Seepa\u0308rast ongi meriinovill ku\u0308lma ilmaga soe, kuuma ilmaga jahe, juhib ha\u0308sti niiskust, pu\u0308sib ma\u0308rjana soe ning on naha vastu va\u0308ga pehme. Lambad on meie eest to\u0308o\u0308 a\u0308ra teinud ja ideaalse ilmastikukindla kiu va\u0308lja to\u0308o\u0308tanud."}, {"text_idx": "#000004", "text": "Miks aga vo\u0303ib mo\u0303ni villane toode na\u0308pistada?"}, {"text_idx": "#000005", "text": "Mo\u0303ni vill on lihtsalt karedam kui teine. Na\u0308iteks meriinovill on pehmem ja peenem, misto\u0303ttu on seda mugavam kanda. Isegi ko\u0303ige paksem meriinovill on vaid 24 mikroni (mikron on villakiu la\u0308bimo\u0303o\u0303du mo\u0303o\u0303tu\u0308hik) paksune \u2013 va\u0308hem kui pool u\u0308he juuksekarva paksusest. Maailma pehmeim meriino vo\u0303ib olla alla 12 mikroni paksune. Meie kasutame 19,5 mikroni paksust lo\u0303nga. Mo\u0303ned aastad varem oli meil ka paksemat meriinovilla kasutusel, kuid aastatega oleme liikunud kvaliteetsema, pehmema ja vastupidavama lo\u0303nga suunas."}, {"text_idx": "#000006", "text": "Villale annab pehmuse tema looduslikud kortsud vo\u0303i lained, mis muudavad lamba na\u0308htavalt \"lokiliseks\". Need lokid aitavad kinni hoida o\u0303hku, mis suurendab villa loomulikke isoleerivaid omadusi, kuid muudab villase kanga naha vastu pehmeks. Ja\u0308medas ja su\u0308gelevas villakius on 1\u20132 lainet 2 cm kohta, kvaliteetses meriinovillakius aga ligikaudu 100 lainet. Seepa\u0308rast on kvaliteetsest villast valmistatud riided erakordselt vastupidavad ja funktsionaalsed ega kahjusta ka keskkonda \u2013 lo\u0303puks vo\u0303id need isegi kompostihunnikusse visata."}, {"text_idx": "#000007", "text": "Ko\u0303ik villad ei ole u\u0308he vitsaga lo\u0308o\u0308dud"}, {"text_idx": "#000008", "text": "Hirm, et villane toode vo\u0303ib olla kare on ta\u0308iesti arusaadav. See vill, millest meie esivanemate kampsunid olid tehtud, vo\u0303iski olla kare. Kuid a\u0308ra lo\u0308o\u0308 ka\u0308ega ko\u0303ikidele villastele toodetele ning eriti meriinovillale, kuna tegelikkuses on ta\u0308napa\u0308eval kasutusel juba va\u0308ga kvaliteetsed meriinovilla lo\u0303ngad, millel puudub igasugune karedus."}, {"text_idx": "#000009", "text": "Juhised, kuidas na\u0308pistava kampsuniga toime tulla"}, {"text_idx": "#000010", "text": "Kui googeldada \u201cmida teha torkiva kampsuniga\u201d, siis vo\u0303id leida mitmeid erinevaid viise, kuidas oma villast toodet \u201ckorrale kutsuda\u201d. Soovitatakse toode ku\u0308lmutada vo\u0303i siis leotada seda a\u0308a\u0308dika ja soola lahuses.. Hmmm.."}, {"text_idx": "#000011", "text": "Esiteks, meie neid meetodeid ei julge soovitada, kuid soovitame sul muuta oma mo\u0303tteviisi. Selle asemel, et kiruda ja mo\u0303elda, et su kampsun on torkiv ja jube no\u0303me. Mo\u0303tle hoopis, et see kampsun on kootud villast, mis on tulnud pa\u0308ris lamba seljast ning selle villa eluja\u0308rg on nu\u0308u\u0308d sinu seljas. Sellel on olnud vaja vo\u0303idelda vo\u0303ibolla va\u0308ga keerulise ilmaga ning nu\u0308u\u0308d saab ta rahus sinule sooja pakkuda. Isegi kui su villane toode natuke torgib, siis o\u0303ige hooldusega annab ka see ko\u0303ige ja\u0308igem villane kiud veidi ja\u0308rgi ja muutub pehmemaks."}, {"text_idx": "#000012", "text": "Teiseks, kui su kampsun ikka na\u0308pistab sind, siis siin on mo\u0303ned na\u0308puna\u0308idet kudumite hoolduseks ja na\u0308pistuse va\u0308hendamiseks:"}, {"text_idx": "#000013", "text": "- pese oma kudumeid villale mo\u0303eldud pesuvahendiga, mis aitab villakiudu taltsas hoida ning muudab toote pehmemaks (ka meie e-poest leiad HOOLDUSE alt u\u0308he pesuvahendi)"}, {"text_idx": "#000014", "text": "- auruta oma kudumit peale pesu vo\u0303i kandmiste vahepeal, et villakiud pu\u0308siks paigal ning ei torgiks sind"}, {"text_idx": "#000015", "text": "- soeta omale topieemaldaja ning isegi kui toppe ei ole, siis ka\u0308i kampsun sellega seest poolt vahetevahel u\u0308le, et eemaldada kiudude otsad, mis vo\u0303ivad kampsunist va\u0308lja upitada ja sind torkida (ka meie e-poest leiad HOOLDUSE alt topieemaldajaid)"}, {"text_idx": "#000016", "text": "- lase kampsunil oma kehasoojusega harjuda ning vaata, kuidas ta aina pehmemalt sind hoiab"}, {"text_idx": "#000017", "text": "- eelista 100% meriinovillaseid tooteid, meriinovill on pehme ning peenema kiuga kui tavaline lambavill"}, {"text_idx": "#000018", "text": "Liitudes saad oma esimeselt villaselt ostult -10% soodustust ning oled va\u0308rskeimate WOOLISHI uudistega kursis."}, {"text_idx": "#000019", "text": "*Sooduskood kehtib ainult ta\u0308ishinnaga toodetele."}, {"text_idx": "#000027", "text": "Woolish rakendab ko\u0303iki ettevaatusabino\u0303usid (sh administratiivsed, tehnilised ja fu\u0308u\u0308silised meetmed) kliendi isikuandmete kaitsmiseks. Juurdepa\u0308a\u0308s andmete muutmiseks ja to\u0308o\u0308tlemiseks on ainult selleks volitatud isikutel."}]